User:Nihal T J 10/sandbox

ಪ್ರೊ.ಸ.ಸ ಮಾಳವಾಡ (೧೯೧೦-೧೯೮೭)

ಪ್ರೊ.ಸ.ಸ. ಮಾಳವಾಡ ಅವರು ೧೯೧೦ ರಲ್ಲಿ ನವೆಂಬರ್ ೧೪ ರಂದು ಧಾರವಾಡ ಜಿಲ್ಲೆಯ ಮೆಣಸಗಿ ಗ್ರಾಮದಲ್ಲಿ ಜನಿಸಿದರು. ಸಂಗಪ್ಪ ಸಂಗನ ಬಸಪ್ಪ ಮಾಳವಾಡ ಸಂಶೋಧಕರಾಗಿ, ಹೆಸರಾಂತ ವಿದ್ವಾಂಸರಾಗಿ ಜನಪ್ರಿಯರು. ಕರ್ನಾಟಕ ವಿ.ವಿ ಯ ಪ್ರಾಧ್ಯಾಪಕರಾಗಿ ವಿದ್ಯಾರ್ಥಿಗಳ ಮೆಚ್ಚುಗೆ ಗಳಿಸಿದರು. ಮುಂಬಯಿ ವಿ.ವಿ ಹಾಗೂ ಕರ್ನಾಟಕ ವಿ.ವಿ ಗಳ ಸೆನಟ್ ಸದಸ್ಯರಾಗಿ, ಕರ್ನಾಟಕ ವಿ.ವಿ ಪಠ್ಯ ಪುಸ್ತಕ ನಿರ್ದೇಶನಾಲಯದ ನಿರ್ದೇಶಕರಾಗಿ ಕಾರ್ಯ ನಿರ್ವಹಿಸಿದ್ದಾರೆ. ಬಿಜಾಪುರ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷ ಪದವಿಯ ಗೌರವಕ್ಕೆ ಪಾತ್ರರಾಗಿದ್ದಾರೆ. ೧೯೭೨ರಲ್ಲಿ ರಾಜ್ಯ ಸಾಹಿತ್ಯ ಅಕಾಡೆಮಿ ಸಾಹಿತ್ಯ ಪುರಸ್ಕಾರ ಇವರಿಗೆ ಸಂದಿದೆ.

ಸಂಶೋಧನಾ ಪ್ರವೃತ್ತಿಯ ಮಾಳವಾಡ ಅವರು ಕನ್ನಡ ಸಾಹಿತ್ಯ ಸಂಸ್ಕೃತಿ ದರ್ಶನ, ಸಾಹಿತ್ಯ ಸಮಾಲೋಚನ, ಕಾವ್ಯ ಮತ್ತು ಜೀವನ ಚಿಂತನ, ಕಾಲವಾಹಿನಿ, ಸಾಹಿತ್ಯ ಸಂಗಮ ಮತ್ತಿತರ ವಿಮರ್ಶೆ ಮತ್ತು ಸಂಶೋಧನಾ ಕೃತಿಗಳನ್ನು ಪ್ರಕಟಿಸಿದ್ದಾರೆ. ಹರಿಹರನ ಮೂರು ರಗಳೆಗಳು, ರಾಘವಾಂಕ ಚರಿತೆ ಸಂಪಾದಿತ ಕೃತಿಗಳು, ಅರವಿಂದ ಸ್ಮರಣೆ, ಉತ್ತಂಗಿ ಚೆನ್ನಪ್ಪ ಶಿಶುನಾಳ ಶರೀಫರು, ಬಸವಣ್ಣನವರು, ಸ್ವಾದಿ ಅರಸು ಮನೆತನ, ಪುಸ್ತಕ ಪ್ರಪಂಚ ಇನ್ನಿತರ ಕೃತಿಗಳು.